**Korešpondenčný seminár z nemeckého jazyka „SPIEL MIT!“**

5.ročník súťaže pre žiakov základných škôl

Hlavným cieľom súťaže je motivovať žiakov venovať sa nemeckému jazyku, ako aj precvičenie, skvalitnenie a prehĺbenie úrovne nemeckého jazyka a rozvoj jazykového talentu žiakov. Žiaci, ktorí sa rozhodnú súťaže zúčastniť, budú riešiť jazykovo-vedomostné úlohy, mnohé zábavnou formou. Úspešní riešitelia môžu okrem hodnotných vecných cien získať aj **stanovený počet bodov, ktorý bude zohľadnený pri prijímacom konaní** uchádzačov o štúdium na Gymnáziu Leonarda Stöckela v Bardejove.

Žiaci sa do súťaže prihlasujú sami poslaním e-mailu na adresu spielmitgls@gmail.com , kde požiadajú o zaslanie pokynov a súťažných úloh 1. kola. Riešenie úloh 1. kola prebieha v domácom prostredí a vypracované odpovede sa zasielajú mailom na rovnakú adresu spielmitgls@gmail.com. Úspešní riešitelia 1. kola budú e-mailom pozvaní na finále. Úlohy vo finálovom kole budú zodpovedať typom úloh z prvého kola, avšak riešenie úloh bude časovo obmedzené. Súťaž prebieha v termíne február – marec.